Joël Lautier
Joël Lautier (sündinud 12. aprillil 1973 Torontos) on prantsuse maletaja ja maletreener, rahvusvaheline suurmeister (1990), FIDE vanemtreener (2006). Lautier tuli 1986. aastal San Juanis noorte maailmameistriks U14-vanuseastmes. 1988. aastal võitis ta 15-aastaselt Adelaide'is juunioride maailmameistrivõistlused. Tiitliga kaasnes FIDE-lt rahvusvahelise meistri nimetus. Suurmeistriks sai Lautier 17-aastaselt 1990. aastal. Ta on kahekordne Prantsusmaa malemeister (2004, 2005). Aastatel 1997–2002 oli Lautier abielus malesuurmeister Almira Skripchenkoga.